Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta /* SEK/2003/0783 lopull. - COD 2002/0152 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta 2002/0152 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta 1. TAUSTAA Ehdotuksen toimittaminen Euroopan parlamentille ja neuvostolle (asiakirja KOM(2002) 375 lopullinen - 2002/0152 (COD)): // 11. heinäkuuta 2002 Euroopan talous- ja sosiaalikomitean lausunto: // 11. joulukuuta 2002 Euroopan parlamentin lausunto ensimmäisessä käsittelyssä: // 10. huhtikuuta 2003 Muutetun ehdotuksen toimittaminen: // 16. toukokuuta 2003 Neuvoston poliittinen sopimus (yksimielisesti): // 19. toukokuuta 2003 Yhteisen kannan vahvistaminen: // 25. kesäkuuta 2003 2. Komission ehdotuksen tavoitteet Komission ehdotuksen tavoitteena on mukauttaa elintarvikkeissa käytettäväksi tarkoitetuista makeutusaineista annettu direktiivi 94/35/EY tekniikan ja tieteen viimeaikaiseen kehitykseen. Tätä varten siinä esitetään - hyväksynnän antamista kahdelle uudelle makeutusaineelle, sukraloosille sekä aspartaamin ja asesulfaamin suolalle, elintarvikealan tiedekomitean myönteisten lausuntojen perusteella - jo hyväksytyn makeutusaineen, syklamaatin, saannin vähentämistä elintarvikealan tiedekomitean pienennettyä lausunnossaan syklamaatin hyväksyttävän päiväsaannin arvoa (ADI-arvoa) - komission valtuuttamista päättämään, onko jokin aine direktiivissä tarkoitettu makeutusaine - elintarvikeluokan "erityisravinnoksi tarkoitetut konditoriatuotteet" merkityksen selventämistä, koska tulkinta ei ole yhtenäistä jäsenvaltioissa. 3. Yhteistä kantaa koskevat huomautukset 3.1 Yleisiä huomautuksia Yhteinen kanta perustuu muutettuun komission ehdotukseen, jossa otettiin huomioon useita Euroopan parlamentin esittämiä tarkistuksia. Neuvosto on hyväksynyt kannan yksimielisesti. Komissio hyväksyi kaksi Euroopan parlamentin ensimmäisessä käsittelyssä hyväksymää tarkistusta. Yhteisessä kannassa otetaan huomioon toinen näistä kahdesta tarkistuksesta. Yhteinen kanta ei sisällä niitä Euroopan parlamentin tarkistuksia, jotka komissio hylkäsi. Neuvostossa käytyjen keskustelujen tuloksena yhteiseen kantaan on tehty muitakin muutoksia. Komissio ja neuvosto ovat lähentyneet Euroopan parlamentin kantaa syklamaattien sallitusta enimmäismäärästä virvoitusjuomissa sekä maito- ja mehupohjaisissa juomissa, kuten jäljempänä selostetaan. 3.2 Euroopan parlamentin ensimmäisessä käsittelyssä ehdottamien tarkistusten huomioon ottaminen Komissio hyväksyi sellaisenaan kaksi Euroopan parlamentin tarkistusta, jotka koskivat syklamaatteja käsittelevää johdanto-osan kappaletta sekä määräaikoja direktiivin saattamiseksi osaksi kansallista lainsäädäntöä. Yhteiseen kantaan on otettu tarkistus, joka koskee syklamaatteja käsittelevää johdanto-osan kappaletta. Parlamentti hyväksyi myös sellaisen tarkistuksen, jossa syklamaattien sallittu enimmäismäärä virvoitusjuomissa pienennetään arvoon 100 mg/l ja pienennys ulotetaan koskemaan maito- ja mehupohjaisia juomia. Komissio ei voinut hyväksyä parlamentin ehdottamaa arvoa. Komissio kuitenkin ehdotti muutetussa ehdotuksessaan uutta pienennystä (250 mg/l), ja ulotti sen koskemaan maito- ja mehupohjaisia juomia. Yhteinen kanta noudattaa tässä asiassa komission muutettua ehdotusta. 3.3. Yhteiseen kantaan sisältyvät uudet muutokset Komiteamenettely Komission ehdotuksessa valtuutetaan komissio päättämään, onko jokin aine direktiivissä tarkoitettu makeutusaine. Yhteisessä kannassa ehdotetaan, että komissiolle annetaan lisäksi valta päättää, käytetäänkö lisäainetta asianmukaisesti quantum satis -periaatetta noudattaen (eli hyvien tuotantotapojen mukaisesti). Komissio voi hyväksyä tämän muutoksen. Aspartaamin ja asesulfaamin suolaa koskevat merkinnät Makeutusainedirektiivissä säädetään, että aspartaamia sisältävien pöydässä käytettävien makeutusaineiden merkinnöissä on oltava varoitus: "sisältää fenyylialaniinin lähteen". Yhteisessä kannassa ehdotetaan esitettäväksi nimenomaisesti, että tämä varoitus on oltava myös aspartaamin ja asesulfaamin suolaa sisältävien pöydässä käytettävien makeutusaineiden merkinnöissä. Vaikka komission mielestä tämä otetaan jo huomioon direktiivin säännöksissä, se voi hyväksyä tämän selvennyksen. Määräaika direktiivin saattamiseksi osaksi kansallista lainsäädäntöä Yhteinen kanta poikkeaa komission muutetusta ehdotuksesta, sillä siinä esitetään 12 kuukauden asemesta 18 kuukauden määräaika sellaisten tuotteiden, jotka eivät ole direktiivin mukaisia, kaupan pitämisen ja käytön kieltämiselle. Komissio voi hyväksyä tämän. Tiettyjen elintarvikeluokkien nimityksen mukauttaminen Yhteisessä kannassa on mukautettu direktiiviin 94/35/EY sisältyvien tiettyjen elintarvikeluokkien nimityksiä, jotta otettaisiin huomioon ravintolisiä koskeva direktiivi 2002/46/EY sekä erityisdirektiivit, joita on annettu erityisravinnoksi tarkoitettuja elintarvikkeita koskevan neuvoston direktiivin 89/398/EY liitteessä I luetelluista eräistä elintarvikeryhmistä. Komissio hyväksyy nämä mukautukset. Neuvosto ei päässyt yksimielisyyteen komission ehdotuksesta elintarvikeluokan "erityisravinnoksi tarkoitetut konditoriatuotteet" uudelleennimeämiseksi eikä vaihtoehtoisesta sanamuodosta. Siksi yhteinen kanta ei sisällä komission ehdotusta selventää tämän elintarvikeluokan sanamuotoa. Komissio voi hyväksyä tämän. 4. PÄÄTELMÄT Edellä esitetyn valossa komissio hyväksyy neuvoston yhteisen kannan Euroopan parlamentin ja neuvoston direktiivin antamiseksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta. 5. KOMISSION LAUSUMAT Neuvoston pöytäkirjaan merkittävät komission lausumat ovat tämän tiedonannon liitteenä. LIITE KOMISSION LAUSUMAT Liite, 4 kohdan a alakohta "Komissio sitoutuu tarkastelemaan aineen E 952 syklaamihappo ja sen Na- ja Ca-suolat enimmäismääriä ottaen huomioon muun muassa niiden saantia koskevat jäsenvaltioiden ilmoittamat tiedot." Liite, 5 kohta "Komissio sitoutuu tarkastelemaan neljän vuoden kuluessa sukraloosin kulutusta koskevan tutkimuksen tuloksia, jotka jäsenvaltiot ovat toimittaneet lokakuussa 2001 annetun elintarvikelisäaineiden kulutusta koskevassa raportissa noudatettujen menettelyjen mukaisesti."